Document ID: 32006L0090

ΟΔΗΓΊΑ 2006/90/ΕΚ ΤΗΣ ΕΠΙΤΡΟΠΉΣ
της 3ης Νοεμβρίου 2006
για την έβδομη προσαρμογή στην τεχνική πρόοδο της οδηγίας 96/49/ΕΚ του Συμβουλίου για την προσέγγιση των νομοθεσιών των κρατών μελών σχετικά με τις σιδηροδρομικές μεταφορές επικίνδυνων εμπορευμάτων
(Κείμενο που παρουσιάζει ενδιαφέρον για τον ΕΟΧ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 96/49/ΕΚ του Συμβουλίου, της 23ης Ιουλίου 1996, για την προσέγγιση των νομοθεσιών των κρατών μελών σχετικά με τις σιδηροδρομικές μεταφορές επικίνδυνων εμπορευμάτων (1), και ιδίως το άρθρο 8,
Εκτιμώντας τα ακόλουθα:
(1)
Το παράρτημα στην οδηγία 96/49/ΕΚ αναφέρεται στον κανονισμό σχετικά με τις διεθνείς σιδηροδρομικές μεταφορές επικίνδυνων εμπορευμάτων (RID), όπως εφαρμόζεται από την 1η Ιανουαρίου 2005.
(2)
Ο RID επικαιροποιείται ανά διετία. Κατά συνέπεια, η επόμενη τροποποιημένη έκδοση θα εφαρμόζεται από την 1η Ιανουαρίου 2007, με μεταβατική περίοδο που λήγει στις 30 Ιουνίου 2007.
(3)
Ως εκ τούτου, είναι αναγκαίο να τροποποιηθεί το παράρτημα της οδηγίας 96/49/ΕΚ.
(4)
Τα μέτρα που προβλέπονται στην παρούσα οδηγία είναι σύμφωνα με τη γνώμη της επιτροπής για τη μεταφορά επικίνδυνων εμπορευμάτων, η οποία ορίζεται στο άρθρο 9 της οδηγίας 96/49/ΕΚ,
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
Άρθρο 1
Το παράρτημα της οδηγίας 96/49/ΕΚ αντικαθίσταται από το ακόλουθο παράρτημα:
«ΠΑΡΑΡΤΗΜΑ
Παράρτημα του κανονισμού σχετικά με τις διεθνείς σιδηροδρομικές μεταφορές επικίνδυνων εμπορευμάτων (RID) - Προσάρτημα C της σύμβασης για τις διεθνείς σιδηροδρομικές μεταφορές (COTIF), όπως εφαρμόζεται από την 1η Ιανουαρίου 2007.
Το κείμενο των τροποποιήσεων της έκδοσης του 2007 του RID θα δημοσιευθεί το συντομότερο δυνατόν, μόλις θα είναι διαθέσιμο σε όλες τις επίσημες γλώσσες της Κοινότητας.».
Άρθρο 2
1. Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις προκειμένου να συμμορφωθούν με την εν λόγω οδηγία το αργότερο την 1η Ιουλίου 2007. Διαβιβάζουν πάραυτα στην Επιτροπή το κείμενο των εν λόγω διατάξεων καθώς και πίνακα αντιστοιχίας των εν λόγω διατάξεων με τις διατάξεις της παρούσας οδηγίας.
Κατά τη θέσπιση ή κατά την επίσημη δημοσίευση των εν λόγω διατάξεων εκ μέρους των κρατών μελών γίνεται αναφορά στην παρούσα οδηγία. Ο τρόπος που γίνεται αυτή η αναφορά επαφίεται στην κρίση των κρατών μελών.
2. Τα κράτη μέλη διαβιβάζουν στην Επιτροπή το κείμενο των βασικών διατάξεων εθνικής νομοθεσίας τις οποίες θεσπίζουν στον τομέα που καλύπτεται από την παρούσα οδηγία.
Άρθρο 3
Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
Άρθρο 4
Η παρούσα οδηγία απευθύνεται στα κράτη μέλη.
Βρυξέλλες, 3 Νοεμβρίου 2006.

Labels: 8
15